Tallium(I)oksidi

Tallium(I)oksidi (Tl2O) on tallium- ja oksidi-ionien muodostama epäorgaaninen ioniyhdiste. Sitä voidaan käyttää erikoislasien valmistukseen.

Ominaisuudet, valmistus ja käyttö
Huoneenlämpötilassa tallium(I)oksidi on mustaa tai hieman punertavaa kiteistä ainetta. Se reagoi veden kanssa talliumhydroksidiksi. Alkoholit reagoivat yhdisteen kanssa muodostaen talliumalkoksideja. Kuumennettaessa se hapettuu tallium(III)oksidiksi.  

Tallium(I)oksidia muodostuu metallisen talliumin hapettuessa, mutta pääasiassa sitä valmistetaan kuumentamalla talliumhydroksidi tai -karbonaattia. Yhdisteellä ei ole monia käyttökohteita, mutta siitä voidaan tehdä erityisiä optisia laseja.

Lähteet

Oksidit
Talliumyhdisteet